CELEX: C2006/022/13
Language: da
Date: 2006-01-28 00:00:00
Title: Sag C-399/05: Sag anlagt den  15. november 2005  af Kommissionen for De Europæiske Fællesskaber mod Den Hellenske Republik

28.1.2006   
            
            
               DA
            
            
               Den Europæiske Unions Tidende
            
            
               C 22/7
            
         Sag anlagt den 15. november 2005 af Kommissionen for De Europæiske Fællesskaber mod Den Hellenske Republik
   (Sag C-399/05)
   (2006/C 22/13)
   Processprog: græsk
   Ved De Europæiske Fællesskabers Domstol den 15. november 2005 anlagt sag mod Den Hellenske Republik af Kommissionen for De Europæiske Fællesskaber ved juridisk konsulent M. Patakia, og af A.X.P. Lewis, Kommissionens Juridiske Tjeneste, og med valgt adresse i Luxembourg.
   Sagsøgere har nedlagt følgende:
   
               —
            
            
               Det fastslås, at Den Hellenske Republik har tilsidesat forpligtelser, som er påhviler den i henhold til artikel 4, stk. 2, i 93/38/EØF (1) samt princippet om gennemsigtighed og ligebehandling af udbudsdeltagere, idet DEI (Sammenslutningen af EL-værker) har tilladt to selskaber, som ikke opfylder udbudsbekendtgørelsen og dens forpligtelser at deltage i den sidste del af det udbud, som var bekendtgjort med henblik på opførelse og iværksættelse af et varmekraftværk i Lavrio.
            
         
               —
            
            
               Den Hellenske Republik tilpligtes at afholde sagens omkostninger.
            
         Søgsmålsgrunde og væsentlige argumenter
   
               —
            
            
               Kommissionen har modtaget en klage vedrørende nævnte udbudsprocedure, nærmere bestemte vedrørende den manglende overholdelse af betingelserne i den udbudsbekendtgørelse, som var udskrevet af DEI med henblik på opførelse og iværksættelse af et varmekraftværk i Lavrio.
            
         
               —
            
            
               I henhold til Domstolens praksis hævder Kommissionen, at DEI af gennemsigtighedshensyn burde have udelukket bydende selskaber, som ikke opfyldte de betingelser, som fastsat i bekendtgørelsen og i udbudsbekendtgørelserne, nemlig en erfaring i et sådant projekt i kontrakter vedrørende metoden Turn-Key samt levering med henblik på vedligeholdelsen af en gasturbine udelukkende fra dennes producent.
            
         
               —
            
            
               Kommissionen har anført, at rækkevidden af disse betingelser var klare, og at disse burde være strengt overholdt af DEI med henblik på at sikre en lige-behandling ikke blot mellem de bydende, men også de selskaber, som havde kunnet deltage i udbuddet, såfremt de havde været bekendt med, at udbudsgiveren ville anvende andre betingelser, end dem, der var fastsat i udbudsbekendtgørelsen.
            
         
               —
            
            
               Kommissionen har desuden anført, at det af de græske myndigheder anførte, hvorefter det var nødvendigt at gennemføre en hurtig udvælgelse af de pågældende kontrakter under udbudsproceduren, ikke var begrundet, og ikke kan berettige tilsidesættelsen af de i udbudsbekendtgørelsen fastsatte betingelser.
            
         
               —
            
            
               Kommissionen har anført, at Den Hellenske Republik har tilsidesat forpligtelser, som påhviler den i henhold til artikel 4, stk. 2 i direktiv 93/38/EØF samt princippet om gennemsigtighed og ligebehandling af udbudsdeltagere.
            
         
      (1)  EFT L 199 af 9.8.1993, s. 84.